cyanic-selkie/wikianc huggingface dataset:
ג'נרלי ארנה
ג'נרלי ארנה (בגרמנית: Generali Arena) הוא אצטדיונה הביתי של אוסטריה וינה מאז 1973. האצטדיון נפתח ב-1925 בקיבולת של 10,850, והיה הבית של מועדון העולים הצ'כיים sk סלובן וינה, אז האצטדיון נקרא לב צ'כי.
ב-1973 הפך האצטדיון לביתה של אוסטריה וינה. ב-1974 מת נשיא המועדון, פרנץ הור, והוחלט לקרוא לאצטדיון על שמו. בדצמבר 2010 רכשה חברת הביטוח "ג'נרלי" את זכויות השם של האצטדיון לחמש שנים ומאז הוא נקרא "ג'נרלי ארנה".
באצטדיון ישנה מערכת חימום תת-קרקעית במטרה להתאימו לתנאי מזג האוויר המקומי.
Aqualung
Aqualung (בעברית: ציוד צלילה או ריאת מים) הוא אלבום האולפן הרביעי של להקת הרוק הבריטית ג'ת'רו טאל. האלבום יצא לאור ב-19 במרץ 1971, בהוצאת חברות התקליטים קרייסליס רקורדס ואיילנד רקורדס. שירי האלבום נכתבו על ידי חברי הלהקה, לצד איאן אנדרסון וטרי אליס, שגם הפיקו את האלבום. Aqualung הוא האלבום המצליח ביותר של הלהקה. הוא נכנס לצמרת מצעדי אלבומים רבים ברחבי העולם. הוא נחשב על ידי רבים לאלבום קונספט שנושאו המרכזי הוא "הבדלה בין דת לאלוהים", חרף טענותיהם של חברי הלהקה כי לא הייתה בכוונתם ליצור אלבום קונספט. Aqualung זכה להצלחה גם מחוץ לגבולות הממלכה המאוחדת. מבקרי מוזיקה רבים אף טענו כי בזכותו, הפכה הלהקה לידועת-שם בקרב הקהל האמריקאי. האלבום זכה לביקורות חיוביות, שהדגישו את שילוב הרוק וההבי מטאל עם מוזיקה דתית וקלאסית. Aqualung משלב כלי נגינה שונים ומגוונים, החל מגיטרה ופסנתר, וכלה בצלילי חליל שמזוהים בשאר שירי הלהקה.
עם מכירות של למעלה משבעה מיליון עותקים  ברחבי העולם, Aqualung הפך לאלבום הנמכר ביותר של הלהקה. האלבום הגיע למקום הרביעי במצעד האלבומים הבריטי ולמקום השני במצעד האיטלקי. מתוך האלבום יצאו שני סינגלים, "Hymn 43" ו"Locomotive Breath".
רקע והפקה
לאחר סיבוב הופעות בארצות הברית, פוטר נגן הבס הקודם של הלהקה גלן קורניק והוחלף בג'פרי האמונד, חבר ותיק של אנדרסון עוד מימי בית הספר. בנוסף, הצטרף ללהקה ג'ון אוואן כפסנתרן באופן רשמי, לאחר שהיה לעזר באלבומי הלהקה הקודמים. האלבום היה אחד מהראשונים שהוקלטו על ידי חברת התקליטים איילנד רקורדס, שהייתה אז רק בחיתוליה.
באופן כללי הלהקה לא התרשמה מהאולפנים, ומאוחר יותר כינה אנדרסון את האולפן כ"נוראי, קר ומלא בהד". במתחם האולפן נמצאו שני חדרי הקלטה: את הקטן מביניהם שכרו חברי לד זפלין, וג'ת'רו טאל זכו להקליט בזה הגדול.
כיוון שהמנגינות שבאלבום כללו כלים שונים ומגוונים, היה צורך להביא נגנים נוספים ואף תזמורות שינגנו את הקטעים שכתב אנדרסון. על הניצוח וניהול תפקידי התזמורת הופקדה די פאלמר, שעבדה עם הלהקה מאז אלבומם הראשון This Was משנת 1968. עבור השירים יוצאי הדופן שנכתבו לאלבום היה צורך בכלי נגינה רבים, ועל כן הלהקה הקליטה מגוון רב של כלי נשיפה, כלי קשת, כלי הקשה ואפילו מקהלת גברים (עבור השיר "My God"). Aqualung הוא האלבום האחרון של הלהקה שבו ניגן המתופף המקורי, קלייב באנקר, שפרש ממנה מאוחר יותר על מנת להקים משפחה.
סגנון מוזיקלי
שירי האלבום מייצגים סגנונות מוזיקליים רבים, החל מפולק, בלוז, מוזיקה פסיכדלית והארד רוק, וכלה במוזיקה דתית, מוזיקה קלאסית, ג'אז ופאנק. סגנון ההבי מטאל של שירים כמו "Locomotive Breath", "Hymn 43" ו-"Aqualung" נחשב כגורם נוסף להצלחה הגדולה של האלבום והלהקה בכלל, עם התפתחות ז'אנר הרוק הכבד בתקופה זו. בניגוד לאלבומיהם הקודמים של הלהקה, Aqualung מכיל קטעים אקוסטים רבים. בין השירים האקוסטיים באלבום נמנים "Cheap Day Return", "Wond'ring Aloud" ו-"Slipstream", שהם שירים קצרים ואקוסטיים לחלוטין, והשיר "Mother Goose" הוא אקוסטי ברובו. אנדרסון טוען כי ההשראה העיקרית שלו לכתיבת השירים היו רוי הרפר וברט יאנש.
נושא האלבום
הרעיון הראשוני לאלבום הגיע מאשתו של אנדרסון באותה תקופה, ג'ני פרנקס, שנהגה לצלם חסרי בית על גדות נהר התמזה, כחלק מתחביב אמנותי שרכשה. באחת הפעמים שהיא ובעלה צעדו לצד הנהר לכד את עיניהם מראהו המוזר והמיוחד של חסר בית יחיד, בעל בגדים בלויים ושיער וזקן ארוכים. דמותו לא עזבה אותם, ויחד הם כתבו בהשראתו את השיר "Aqualung", שהיה לשיר הנושא של האלבום. לאחר מכן כתב אנדרסון מקבץ שירים נוספים, כאשר במבט רטרוספקטיבי התברר כי הם מתחלקים לשני נושאים כלליים, שבסופו של דבר קובצו לצד א' וצד ב' של התקליט. בעקבות החלוקה הכללית של השירים לשני צידי האלבום, נוצר הרושם כי לכל צד של התקליט יש נושא ספציפי, מבלי שאנדרסון התכוון לכך.
צד א' של התקליט מכיל שירים שעוסקים בדמויות שוליות בחברה המודרנית, בהם חסר הבית מהשיר "Aqualung", תלמידה העובדת בזנות מהשיר "Cross-Eyed Mary". לאחריהם שני שירים אוטוביוגרפיים של אנדרסון המדברים על פגישותיו עם אביו השוכב על ערש דווי ועוד שני שירים בנושאים שונים אך עם המכנה המשותף הדומה. צד ב' של האלבום, שכותרתו "אלוהיי" ("My God"), נתפס כבולט מבין השניים, ומכיל שלוש רצועות – "My God", "Hymn 43" ו-"Wind Up" – העוסקים בנצרות ובתפיסתה המודרנית באופן מפקפק וסולד. לצידן הוא מכיל שני שירים נוספים בנושאים אחרים אך לא בלתי קשורים. האחד הוא "Slipstream", שעוסק בחברה הקפיטליסטית ש'סוחטת' מהאזרחים הפשוטים את כל כספם, ואילו השני הוא "Locomotive Breath", שמתאר את הדהירה הבלתי ניתנת לעצירה אל מצב של התפוצצות אוכלוסין באמצעות מטאפורה של רכבת הדוהרת על המסילה.
התאוריות לגבי 'אלבום קונספט'
האלבום, שסוקר רבות על ידי מבקרים ומאזינים, נחשב לעיתים קרובות, באופן שגוי, לאלבום קונספט שנושאו המרכזי הוא "ההבחנה בין דת לאלוהים". אלבום קונספט הוא אלבום שרצועותיו נועדו להעביר מסר מסוים, או לחלופין נרטיב עלילתי יחיד, בו השירים מתחברים זה לזה בצורה של התחלה, אמצע וסוף. באלבומי קונספט השירים מהווים יחדיו מסר או רעיון אחד שאינו מועבר בהכרח כאשר הם בנפרד. על כן, באתר "AllMusic" נכתב כי "[האלבום] עוסק בהרהורים נמרצים על אמונה ודת", ובדיונים אקדמאיים שונים שעסקו באלבומי קונספט, הופיע Aqualung ברבות מהרשימות כאלבום קונספט משפיע. אף על פי כן, חברי הלהקה הבהירו פעמים רבות כי הוא אינו אלבום קונספט כלל וכלל, ושזוהי פרשנות מוטעית של התוכן.
למרות הנושאים הקשורים וההמשכיות שיש בין שיר לשיר לכאורה, חברי הלהקה, ובפרט אנדרסון, טענו בעקביות כי האלבום אינו עוסק בנושא מאחד. בראיון משנת 2005 שנכלל באלבום Aqualung Live מביע אנדרסון את דעתו בעניין :
מתופף הלהקה קלייב באנקר טען שכל עניין הקונספט הוא מקרה משעשע של 'טלפון שבור'. "אתה מנגן את התקליט לזוג אמריקאים, אומר להם שיש נושא לירי המקשר באופן רופף בין כמה מהשירים, ואז הם שמים לב לדמות המוזרה על העטיפה, ופתאום מופצת שמועה שג'ת'רו טאל עשו אלבום קונספט", טען.
מלבד אלוהים, מוזכרים באלבום נושאים כמו השפעות העיור על הטבע ומבנים חברתיים כמו דת וחברה, שלימים, יתפתחו באלבומים הבאים של הלהקה לנושאים מרכזיים. התסכול שחש אנדרסון מהיחס של הציבור לאלבום כאלבום קונספט הוביל אותו לכתיבת האלבום הבא Thick as a Brick, שהוא אלבום קונספט באופן מוחלט.
בראיון משנת 2011 נשאל אנדרסון האם בשירים שכתב עבור האלבום קיים ניסיון לשנות את דעותיהם של המאזינים ולשכנע אותם בנושאים המועברים בשיריו. בתגובה ענה כי "בוודאי שמעולם לא ניסיתי לעורר או להכריח שינוי אצל אנשים אחרים. כל מה שעושה אמן הוא לשקף את מה שהוא רואה ואת מה שהוא מפרש מסביבה שלו. אני נוהג להתבונן סביב ברעיונות ומחשבות. אני חושב שזה באמת תפקידו של המלחין, האמן, הצייר או הסופר, להציג בפני אנשים אחרים אפשרויות".
שירים נוספים
השיר "Lick Your Fingers Clean" הוקלט במקור עבור האלבום, אך לא נכלל בו לבסוף מסיבות טכניות. לאחר מכן, בשנת 1974, עובד השיר מחדש ונכנס לאלבום ''War Child. ''ההקלטה המקורית של השיר יצאה לאור בשנת 1988 בתקליטור מיוחד לרגל 20 שנים לג'ת'רו טאל. בנוסף, הוא נכלל גם כרצועת בונוס במהדורות מאוחרות יותר של Aqualung, ב-1996 וב-2011 .
שיר נוסף, "Wond'ring Again", הוקלט ב־21 ביוני 1970 יחד עם הגרסה המקורית של השיר "Wond'ring Aloud", והיה אמור להיכלל באלבום כחלק ב'. לבסוף הוחלט שלא להכניס אותו, אך הוא יצא לאור שנתיים מאוחר יותר באלבום האוסף "Living in the Past" משנת 1972. בשיר ניגן על גיטרת הבס המוזיקאי גלן קורניק, שהיה הבסיסט המקורי של הלהקה ופוטר בשנת 1970. לימים אמר קורניק ש"Wond'ring Aloud" בגרסתו המקורית הוא השיר האהוב עליו מכל שירי הלהקה.
עטיפת האלבום
עטיפת האלבום מציגה איור מאת ברטון סילברמן. זהו דיוקן בצבעי מים של גבר חסר בית ארוך שיער וזקן הלבוש בגדים עלובים ומרופטים. הגבר נראה שולח ידו לכיסו כשעל פניו מבט 'ערמומי' במקצת. הציור, כמו גם שיר הנושא של האלבום, צויר בהשראת תמונה שצילמה אשתו של אנדרסון, ג'ני פרנקס. בתמונתה מופיע חסר בית בודד היושב על גדות נהר התמזה בלונדון. בראיון עם אנדרסון אמר כי בדיעבד, התמונה של פרנקס הייתה טובה יותר כעטיפה לאלבום מאשר האיור הסופי, אף שאיור העטיפה כבר הפך לאייקוני ברבות השנים.
היצירה נרכשה והוזמנה על ידי יושב ראש קרייסליס רקורדס, טרי אליס, בשנת 1971. אליס פנה אל סילברמן והציע לו כ-1,500 דולר (בערך 10,500 דולר כיום ) בעבור ציור עטיפה לאלבום, ללא חוזה כתוב. אליס טען כי התמונה תשמש אך ורק עבור עטיפת האלבום, אולם לאחר שהתפרסם וזכה להצלחה גדולה מהצפוי, החלו לשווק חולצות וכוסות קפה שעטיפת האלבום מופיעה עליהם. על כן דרש סילברמן תשלום נוסף בעבור השימוש באיור בתור מרצ'נדייזינג.
הציור המקורי של העטיפה הקדמית והאחורית נעלם. על פי סברה אחת הוא נגנב מחדר המלון שבו ישן סילברמן בלונדון. על פי סברה נוספת, אותה מקדם סילברמן, הציור נגנב ממשרדו של טרי אליס לאחר שהזמין אותה מסילברמן. הציורים המקוריים ששומשו לעיצוב פנים האלבום, מצויים עדיין אצל סילברמן.
במרוצת השנים ניסה הצייר כמה וכמה פעמים לקבל תגמול הוגן לציורו, שהופיע על גבי למעלה מ-7 מיליון עותקים, ואף הצטייד בעורך דין על מנת לתבוע מקרייסליס רקורדס את הזכויות על הציור. אולם היעדר חוזה כתוב וחוקי זכויות היוצרים המיושנים מנעו ממנו לקיים תביעה ממשית והוא נאלץ לסגת. על פי טענת בנו, הוא אף פנה באחת הפעמים לאנדרסון על מנת שיצטרף למאבק להשגת הזכויות על הציור, אך זה סירב.
הוצאה לאור
האלבום יצא לאור בבריטניה לראשונה ב-19 במרץ 1971, על ידי חברות התקליטים קרייסליס רקורדס ואיילנד רקורדס. חברות אלה היו אחראיות להפיצו באירופה, שם זכה להצלחה כבירה. על כן, נחתם הסכם עם חברת התקליטים האמריקאית Reprise Records, שדאגה להפצת האלבום בשאר העולם. בצורה זו, פורסמו מהדורות של האלבום בארצות הברית, אוסטרליה, קנדה ויפן.
האלבום יצא מחדש במהדורת 40 שנה ב-31 באוקטובר 2011. המהדורה הכילה סטריאו חדש בעריכתו של סטיבן וילסון, ופורסמה בשתי גרסאות: האחת, "מהדורת אספנים", המכילה את האלבום בצורת אריך-נגן (תקליט ויניל), שני תקליטורים וספר בעל כריכה קשה אודות האלבום. השנייה, "מהדורה מיוחדת", הכילה שני תקליטורים בלבד ומהדורה מקוצרת של הספר. וילסון סיפר לאחר פרסום המהדורה כי.
ביקורות ודירוגים
Aqualung נבחר למקום ה-22 ברשימת 100 האלבומים הטובים בכל הזמנים על פי סקר המבקרים לשנת 1971 של מגזין The Village Voice. האלבום הוצב במקום 337 במצעד 500 האלבומים הגדולים בכל הזמנים של רולינג סטון. בביקורות רטרוספקטיביות על האלבום הוא מתואר לרוב כיוצא מן הכלל ונתפס כקלאסיקה. ברוס אדר מאתר AllMusic תיאר את האלבום כ"אמירה נועזת" ו"עמוקה ביותר". שון מרפי מהמגזין האינטרנטי PopMatters כתב בסקירת 40 שנה לאלבום כי "[האלבום] הוא, בשיא הזהירות, אבן פינה בקאנון הרוק המתקדם שהתהווה באותה עת, אך הוא קיים לגמרי בפני עצמו".
היו גם כאלה שראו את האלבום בעין פחות יפה. קבוצות דתיות שונות יצאו נגד האלבום בטענה שהוא מבזה את הכנסייה הנוצרית ואת אלוהים. רוברט כריסטגאו, כתב מגזין וילג' ווייס, מתח ביקורת רבה על האלבום בביקורת משנת 1981, ותיאר את תחומי העניין התרבותיים של אנדרסון ואת דעותיו השליליות על דת והתנהגות אנושית כמשעממים ויומרניים כאחד.
הצלחה מסחרית
האלבום היה להצלחה מסחרית עצומה ובלתי צפויה ברחבי העולם. הוא הגיע למקום 7 במצעד בילבורד 200 האמריקאי (שיא זמני של הלהקה, עד שהאלבום הבא, "Thick as a Brick", הגיע למקום הראשון ). במצעד האלבומים הבריטי הגיע למקום 4, במצעד האלבומים האיטלקי הגיע למקום 2 , במצעד האלבומים הקנדי הגיע למקום 5 במצעד האלבומים האוסטרלי הגיע למקום 5 גם כן ובמצעד האלבומים הנורווגי הוא הגיע למקום 3. האלבום הגיע למעמד פלטינה בארצות הברית (עם למעלה מ-3,000,000 עותקים שנמכרו) ב-1989, למעמד זהב בגרמניה (עם למעלה מ-250,000 עותקים שנמכרו) ב-2008 ובבריטניה (עם למעלה מ-100,000 עותקים שנמכרו) ב-2013.
הסינגל "Hymn 43" הגיע למקום 91 במצעד הבילבורד הוט 100, ומקבילו "Locomotive Breath" הגיע אף למקום 62. במרוצת השנים מכר האלבום יותר מ-7,000,000 עותקים ברחבי העולם והפך לאלבום הנמכר ביותר של הלהקה. Aqualung הוא אחד משני האלבומים היחידים של הלהקה שהוקלט בצורת צליל קוואדרופוני (שיטה שבה מקליטים דרך ארבעה מקרופונים שכל אחד מהם קולט תדרים אחדים), יחד עם האלבום משנת 1974, "War Child". רצועות מסוימות באלבום נכנסו למשחק הווידאו הפופולרי Rock Band בתור שלבים להורדה.
השפעה
בשנת 2021 מלאו 50 שנים לצאת האלבום. לרגל כך, התפרסמו מגוון מאמרים וראיונות שסבבו סביב נושאיו והרעיונות המובאים בו, כמו גם חדשנותו יוצאת הדופן. מורגן אנוס מאתר האינטרנט של גראמי פרסם מאמר ובו כתב על שיר הנושא כי "נכון לעכשיו, Aqualung של ג'ת'רו טאל שובח על ידי כולם, מרון בורגונדי ועד טוני סופרן, אך מורכבות השיר יורדת שכבות רבות מתחת לבדיחות זרוקות. ניתן לטעון שהוא היה יכול להציל את העולם". ג'וף טוביה ג'וניור פרסם מאמר במגזין The Tufts Daily הסוקר את השפעת האלבום על הרוק המתקדם בבריטניה, וכתב: "ההצלחה של Aqualung [...] אפשרה לג'ת'רו טאל להרוויח כראוי את מקומה כמרכיב מרכזי בסצנת הרוק המתקדמת בבריטניה [...] בזכות Aqualung, ג'תרו טאל מוקמה כראוי על מפת מוזיקת הרוק, והסאונד של האלבום, בזמן צאתו, הוא יחיד במינו".
בעקבות האלבום פורסמו שני ספרים העוסקים בתולדות הלהקה ובפרט באלבום ובתוכנו, "Jethro Tull's Aqualung" מאת אלן פ. מור ו"Jethro Tull - Aqualung" מאת האל לאונרד. בספרו של מור נכתב כי "Aqualung משנת 1971, עם תוכנו הלירי הפרובוקטיבי ותזוזות המוזיקה הרציפות שלו, הוא התקליט המצליח ביותר והלא מובן ביותר [של הלהקה]".
נכון ל-2021 נמכרו בסך הכל 7 מיליון עותקים של האלבום, והוא הושמע בשירותי הזרמת מדיה למעלה מ-80 מיליון פעמים.
רשימת רצועות
את כל השירים חיבר והלחין איאן אנדרסון.
אדריס תיתי
אדריס סאלח תיתי (נולד ב- 22 במרץ 1957) (בערבית: إدريس صالح تيتي) הוא מתמטיקאי ערבי ישראלי, משמש כפרופסור במחלקה למדעי המחשב ומתמטיקה שימושית במכון ויצמן ובאוניברסיטת קליפורניה באירווין.
אודות
תיתי נולד במשפחה ערבית בעכו העתיקה. למד בבית-הספר הפרטי "טרה סנטה" בעיר. הוא היה תלמיד מצטיין במתמטיקה ובפיזיקה. בשנת 1974 הוא החל ללמוד בטכניון ובשנת 1979 סיים תואר ראשון במתמטיקה. בשנת 1981 קיבל תואר שני במתמטיקה עיונית מאותו מוסד תחת הנחיית פרופסור דב אהרונוב. בשנת 1986 סיים את לימודיו לתואר שלישי באוניברסיטת אינדיאנה ולאחר מכן ביצע מחקר פוסט-דוקטורט באוניברסיטת שיקגו. הוא היה מרצה במשך שנתיים באוניברסיטת קורנל, ואחר כך עבר לאוניברסיטת קליפורניה באירוויין, שם הועלה לדרגת פרופסור מן המניין בשנת 1989. בשנת 1999 החל לשמש כפרופסור אורח במכון ויצמן למדע. בשנת 2003 הצטרף למחלקה למדעי המחשב ומתמטיקה שימושית במכון.
מחקריו של תיתי עוסקים בפיתוח שיטות אנליטיות וממוחשבות לחקר מערכות לא ליניארית. במיוחד הוא עוסק במשוואות נאוויה-סטוקס ומשוואות דיפרנציאליות דומות והתאמתן למודלים הנדסיים ופיזיקליים שונים.
מרי אנטין
מרי אנטין (באנגלית: Mary Antin, נולדה בשם מרישה אנטין; 13 ביוני 1881 – 15 במאי 1949), סופרת יהודייה-אמריקאית, מחברת הספר "הגירה" ("Immigration"), ופעילת זכויות אדם. ידועה בעיקר בזכות האוטוביוגרפיה שלה מ-1912 "הארץ המובטחת", תיאור של הגירתה ותהליך התערותה באמריקה.
ביוגרפיה
מרי אנטין הייתה השנייה מבין שישה ילדים שנולדו לישראל ואסתר וולטמן אנטין, משפחה יהודית שהתגוררה בפולאצק שבבלארוס, באותו זמן בשטח רוסיה. ישראל אנטין היגר לבוסטון ב-1891, ושלוש שנים לאחר מכן הצטרפו אליו אשתו, מרי ואחיה. המשפחה עברה מצ'לסי לרובע 8 בוסטון בדרום העיר, משכנות עוני ידועות לשמצה, בשל שינוי מקומה של חנות האב. היא המשיכה את לימודיה בבית ספר לטיני לבנות שכעת הוא האקדמיה הלטינית של בוסטון. בשנת 1901 נישאה לגאולוג אמדאוס ויליאם גרבאו (יליד 1870), ועברה לעיר ניו יורק. למדה בקולג' למורים של אוניברסיטת קולומביה ובברנארד קולג'. אנטין ידועה בעיקר בזכות האוטוביוגרפיה "הארץ המובטחת", אשר מתארת את החינוך שלה בבית ספר ציבורי ותהליך ההיטמעות בתרבות האמריקאית, כמו גם את החיים של יהודים באימפריה הרוסית. לאחר פרסום הספר, אנטין הרצתה על חוויית ההגירה לקהלים רבים ברחבי המדינה, והפכה לתומכת גדולה בתאודור רוזוולט ובמפלגה הפרוגרסיבית.
במהלך מלחמת העולם הראשונה, בזמן שעבדה בגיוס תמיכה בבעלות הברית, יזם בן זוגה פעילות פרו-גרמנית ופער זה זירז את פרידתם וגרם לה להתמוטטות פיזית. גרבאו נאלץ לעזוב את משרתו באוניברסיטת קולומביה ולעבור לעבוד בסין, שם הפך ל"אבי הגאולוגיה הסינית". אנטין הייתה חלשה מדי פיזית מכדי לבקר אותו שם. במהלך מלחמת העולם השנייה, הוא נכלא על ידי היפנים ומת זמן קצר לאחר שחרורו ב-1946. מרי אנטין נפטרה מסרטן ב-15 במאי 1949.
אנטין הונצחה על שביל המורשת של נשות בוסטון.
כתיבתה
מרי אנטין כתבה מילדות. הגיעה לארצות הברית כילדה בת 13 אך נשלחה לכיתת גן כי לא ידעה אנגלית כלל. עד מהרה כתבה שירים כה מרשימים עד שהגננות שלחו אותם לעיתון המקצועי "חינוך יסודי" ולעיתונים מקומיים, כדי להראות את התקדמותה המהירה של הילדה המהגרת. מכתבים שלה, המתארים את מסע המשפחה מרוסיה לאמריקה, התפרסמו ועזרו לה לסייע בפרנסת המשפחה ובמימון לימודיה בבית הספר היוקרתי לבנות אליו הלכה.
מרי הפכה לדוגמה של היטמעות תרבותית וחברתית מוצלחת והפכה לדוברת מבוקשת בקהילה היהודית. המשיכה לכתוב סיפורים קצרים, מאמרים וגם את האוטוביוגרפיה הפופולרית שלה, שתיארה את "החלום האמריקאי" שלה. למרות האמונה בו ובמה שיש לאמריקה להציע עבור הקהילה היהודית כתבה רבות גם בזכות מדינה יהודית, מתוך תמיכה בציונות.
ונדה ואסקס גרסד
ונדה ואסקס גרסד (בספרדית: Wanda Vázquez Garced; נולדה ב-9 ביולי 1960) היא עורכת דין ופוליטיקאית אמריקאית מהמפלגה הרפובליקנית, אשר כיהנה בין אוגוסט 2019 לינואר 2021 כמושלת פוארטו ריקו. בשנים 2017–2019 כיהנה כמזכירת המשפטים של הטריטוריה. היא האישה השנייה בתפקיד המושלת.
קורבן עולה
קָרְבַּן עוֹלָה הוא אחד הקורבנות שהיו מקריבים בבית המקדש. קורבן עולה הוא מקבוצת הקרבנות הקרויים "קדשי קדשים" עליהם נהוגים דינים חמורים משאר הקורבנות. פעמים קורבן עולה בא כקורבן יחיד ופעמים כקורבן ציבור, פעמים הוא בא כחובה ופעמים כנדבה. קורבן עולה מובא מן הבהמה, או מן העוף.
עולת בהמה באה מפרים (בקר), כבשים או עזים (צאן) ממין זכר. כאשר הקורבן בא מן העוף, ניתן להביא תור בוגר או גוזל של יונה, ממין זכר או נקבה. ביחד עם העולה מקריבים מנחת נסכים – סולת בלולה בשמן המוקטרת על אש המזבח, ויין הנשפך על גג המזבח.
לפי הדעה המקובלת, הקורבן נקרא "עולה", משום שבניגוד לכל שאר הקורבנות – בשר העולה עולה כליל ונשרף באש על המזבח, ואין בו חלקים שנאכלים לכהנים או לבעלי הקורבן. במדרשים מובא פירוש אחר לשם "עולה" – מלשון ‎"והעולָה על רוחכם היה לא תהיה" – פסוק המדבר על מחשבתם של בני ישראל שלא לקיים את מצוות התורה, ומכאן שהעולה מכפרת על מחשבת הלב (ראו להלן).
עולת נדבה
עולת יחיד רגילה היא עולת נדבה – עולה שאדם מביא בנדר או בנדבה, כמתואר בספר ויקרא פרק א'. נדר הוא כאשר האדם אומר: "הרי עלי קורבן עולה" ובכך הוא מחייב את עצמו להביא קורבן. אם אדם זה מקדיש אחר כך בהמה לקורבנו, הרי שגם אם הבהמה תמות או תאבד - לא פקע ממנו חיובו להביא בהמה לקורבן, כיוון שחובו להקריב עולה אינו תלוי דווקא בבהמה שהקדיש. נדבה היא כאשר האדם אומר: "הרי בהמה זו עולה". באמירתו הוא מקדיש את הבהמה המסוימת הזו לעולה, ואם היא מתה או אבדה - הוא פטור מלהביא בהמה אחרת לקורבן, כיוון שהתחייבותו הייתה על בהמה זו בלבד.
עולת נדבה מוגדרת על ידי חז"ל כ"דורון" – מתנה שהאדם מביא לה'; מאידך, נאמר בתורה בעניינה: "וְסָמַךְ יָדוֹ עַל רֹאשׁ הָעֹלָה, וְנִרְצָה לוֹ לְכַפֵּר עָלָיו", ומכאן שיש בעולה גם צד של כפרה על חטא, אך התורה אינה אומרת על איזה חטא העולה מכפרת. חז"ל התייחסו לשאלה זו, ואמרו שהעולה מכפרת על מצוות קלות – מצוות עשה ומצוות לא תעשה שאין עליהם עונש מלקות או מיתה, ואין מביאים עליהם קורבן. העולה מכפרת אפילו על מי שעבר על איסורים אלו במזיד, וזאת בניגוד לחטאת ואשם, שאינם מכפרים אלא על העובר עבירה בשוגג. לפי דעה אחרת, העולה באה לכפר על הרהורי עבירה, כמו שנאמר באיוב (א, ה): "וַיִּשְׁלַח אִיּוֹב וַיְקַדְּשֵׁם, וְהִשְׁכִּים בַּבֹּקֶר וְהֶעֱלָה עֹלוֹת מִסְפַּר כֻּלָּם, כִּי אָמַר אִיּוֹב: אוּלַי חָטְאוּ בָנַי, וּבֵרֲכוּ אֱלֹהִים בִּלְבָבָם".
עולת נדבה באה מן הבקר, מן הצאן, או מן העוף.
עולות חובה של יחיד
בכמה מקרים נקבעה חובה על יחידים להביא קורבן עולה:
עולות ציבור
כמעט כל קורבנות הציבור הם קורבנות עולה. אלו הן העולות הקרבות עבור הציבור:
עולת בהמה
1. סמיכה – סמיכה נוהגת בעולת בהמה של יחיד; עולת ציבור ועולת העוף – אינן טעונות סמיכה. הסמיכה היא הנחת ידי בעל הקורבן על ראש הבהמה, תוך כדי אמירת וידוי. המקריב עולה מתוודה על החטא שבגינו הביא את העולה (ראו לעיל, על אלו חטאים העולה מכפרת).
2. שחיטה - שחיטת העולה נעשית בצפון העזרה, כדין "קדשי קדשים".
3. קבלת הדם הנשפך מן הבהמה על ידי כהן, בכלי הנקרא "מזרק".
4. הולכת הדם על ידי הכהן למזבח העולה.
5. זריקת הדם על ידי הכהן בשתי זוויות של המזבח: הזווית הצפון מזרחית והזווית הדרום מערבית. הדם צריך להינתן בכל זווית כך שייראה בשתי הצלעות של הזווית ("שתי מתנות שהן ארבע").
6. שפיכת שיריים - אם נשאר דם במזרק, הוא נשפך במקום מיוחד ביסוד המזבח בפינה הדרום - מערבית.
7. הפשט וניתוח – הפשטת עור הבהמה מבשרה וחיתוך בשרה לאיברים. כמו כן, רוחצים במים את הקרבים ואת הכרעיים, כדי לנקותם מהלכלוך שבהם לפני ההקטרה. פעולות אלה נעשות ב"בית המטבחיים" שהיה בעזרה, מצפון למזבח, וגם מי שאינו כהן ("זר") רשאי לעשותן.
8. הקטרה – כהן מעלה את איברי העולה לראש המזבח, ומניח אותם על מערכת העצים הבוערת.
9. נסכים - יחד עם קורבן העולה מביאים יין, ומנסכים (שופכים) אותו על גבי המזבח. כמו כן מביאים מנחת נסכים - מנחה העשויה מסולת חטים ושמן המעורבים זה בזה, ומקטירים אותה על גבי המזבח. הכמויות המדויקות של הסולת, היין והשמן תלויות במין הבהמה הקרבה כעולה.
עור העולה ניתן לכהנים, והוא אחד מעשרים וארבע מתנות כהונה.
אופן הקרבת העולה
עולת עוף נעשית בכמה שלבים:
1. מליקה – הכהן עולה על כבש המזבח, פונה לסובב (שטח בגובה שש אמות – כשלושה מטרים – וברוחב אמה – כחצי מטר – המקיף את המזבח, ועליו היו הולכים הכוהנים כדי להגיע למקומות שונים מסביב למזבח), פונה לימינו לקרן הדרומית מזרחית של המזבח. הכהן אוחז את העוף בין אצבעותיו וחותך את צוואר העוף מצד העורף (הצד המופנה לאחור) בציפורן אגודלו. הכהן צריך "להבדיל" כלומר לחתוך את שני ה"סימנים" (שני הצינורות העוברים בצוואר העוף) – הקנה והוושט (זאת בניגוד לחטאת העוף, בה נאמר בתורה ש"לא יבדיל", ודי בחיתוך אחד משני ה"סימנים").
2. מיצוי – הכהן מצמיד את ראשו של העוף לקיר המזבח, כך שדמו ייסחט על קיר המזבח, ולאחר מכן הוא עושה את אותה הפעולה בגוף העוף. אם מיצה רק את הדם שבגוף העוף – המיצוי כשר, אך אם מיצה רק את הדם שבראש העוף – המיצוי פסול, כיוון שעיקר הדם נמצא בגוף.
3. הקטרת הראש – הכהן מולח את ראש העוף ומקטירו על גבי המזבח.
4. הוצאת הקרביים – לאחר מכן, מוציא הכהן את קרבי העוף (הזפק ושאר בני המעיים) וזורקם לבית הדשן – מקום שהיה ממזרח לכבש המזבח, בו היו מניחים את הדשן שהיו מורידים בכל יום מהמזבח בשעת קיום מצוות תרומת הדשן.
5. שיסוע – הכהן אוחז בכנפי העוף (ואין צורך לתלוש את הנוצות) ומְשַׁסֵּעַ (קורע) אותו, אך אינו מבדיל (אינו מפריד את שני חלקי העוף זה מזה לגמרי, אלא קורע את גבו).
6. הקרבת הגוף – הכהן מולח את גוף העוף ומקטירו על המזבח.
אם הכהן לא עשה את הפעולות שלאחר המיצוי כדינן, או אף אם לא עשאן כלל – אין הדבר מעכב בדיעבד, והקרבן כשר.
דפנה אטלס
דפנה אטלס היא פרופסור מן המניין לנוירוכימיה, במכון למדעי החיים ע"ש אלכסנדר סילברמן באוניברסיטה העברית בירושלים.
ביוגרפיה
אטלס היא בתם של עמנואל צור (צוקרברג) מהטייסים הראשונים בישראל ושל ד"ר מרים צור, רופאה. היא למדה לתואר ראשון בכימיה באוניברסיטה העברית בין השנים 1965 ל-1967, תואר שני בביופיזיקה במכון ויצמן בשנת 1969 ודוקטורט בביופיזיקה מהמכון בשנת 1974 בהנחיית פרופ' אריה ברגר. לאטלס שני בנים, רועי ועדי.
מחקר
בשנים 1974–1975 עשתה פוסט-דוקטורט באוניברסיטה העברית, בשנת 1978 מונתה למרצה, בשנת 1982 מונתה לפרופסור חבר במחלקה לביולוגיה כימית ובשנת 1990 לפרופסור מן המניין.
אטלס ביצעה מחקרים על חומרים שלוכדים רדיקלים חופשיים ומנטרלים אותם, בהם מוליקולה חדשה (NAC-amide).(AD4=NACA)בשנת 2002 הקימה את חברת "Novia pharmaceutical Ltd", שעוסקת בפיתוח תרופות למחלת אלצהיימר ולמחלת פרקינסון. בנוסף, היא חוקרת את תעלות סידן, ואת המנגנון הביוכימי שמביא לשחרור של נוירוטרנסמיטורים. בשנת 2016 תכננה ופיתחה נגזרת של לבודופא, דופאמיד (LDA) שנמצאת בפיתוח בחברת נוירודרם, רחובות.
דפנה והספורט
מהתחביבים של דפנה : כדורסל (מכבי תל אביב ישראל ונבחרת ישראל) וטֶנִיס-משחקת טניס בזמן הפנוי תמיד חשבה שספורט זה דבר הכרחי לחיים שלמים. היא תמיד אמרה: 'אם את לא עושה ספורט, אז כלום לא שווה'". היא מנחילה את חשיבות העניין לילדיה ולסטודנטים שהיא מלמדת. "אני חושבת שלהתעמלות יש השפעה על המוח כשמתאמנים באופן קבוע הדם מגיע למקומות שללא תנועה כלל לא מגיע אליהם. מעבר לכך, אם לא מתמידים בזה מגיל צעיר, הגוף מתבגר לא יפה, ובגיל הנ"ל לא חושבים מספיק קדימה",.
יעקב קרייזמן
יעקב (קובא) קרייזמן (4 במרץ 1927 – 27 ביוני 2018) היה ראש העיר השני של העיר גבעתיים.
יורופול
היורופול (באנגלית: Europol), סוכנות האיחוד האירופי לשיתוף פעולה באכיפת החוק הוא גוף האחראי על שיתוף הפעולה המשטרתי בין גופי האכיפה של מדינות האיחוד האירופי. ביורופול חברות כל מדינות האיחוד האירופי, אך הוא עובד בשיתוף פעולה עם מדינות וארגונים רבים נוספים. המטה המרכזי, ממנו מתבצעת עיקר פעילותו, נמצא בהאג ובו יושבים רוב עובדי הארגון וכן נציגים ממדינות וארגונים איתם היורופול משתף פעולה. מנכ"לית היורופול הנוכחית היא קתרין דה בולה מבלגיה.
יעקב קרייזמן
חייו
קרייזמן נולד ב-1927 בוורשה שבפולין לדוד ולגניה לבית שיפר, ועלה לארץ ישראל ב-1932. בארץ למד בבית החינוך לילדי עובדים בצפון תל אביב וסיים את גימנסיה "שלוה". בנעוריו היה חניך ומדריך בתנועת הנוער העובד.
יוסף נוה
יוסף נוה (Joseph Naveh; 21 בינואר 1928 – 21 בנובמבר 2011) היה ארכאולוג, פרופסור אמריטוס לאפיגרפיה ולפלאוגרפיה שמית במכון לארכאולוגיה באוניברסיטה העברית בירושלים, וחבר האקדמיה הלאומית הישראלית למדעים. התמחה בכתב העברי העתיק, ופרסם מספר ספרים ועשרות מאמרים בנושא.
יעקב קרייזמן
חייו
שימש כמפקד במשמר הנע של הנוטרים ובמקביל הצטרף ל"הגנה", שימש כמדריך בקורסים והיה חבר במנגנון הקבע שלה. בצה"ל הגיע לדרגת סגן-אלוף.
יוסף נוה
ביוגרפיה
יוסף נוה נולד ב-21 בינואר 1928 במונקאץ', אז במזרח צ'כוסלובקיה (כיום במערב אוקראינה), ועלה לארץ ישראל בשנת 1945. הוא למד באוניברסיטה העברית היסטוריה של עם ישראל, מקרא וארכאולוגיה. ב-1956 קיבל תואר בוגר, ב-1959 תואר מוסמך, וב-1967 תואר דוקטור, על עבודה שכותרתה "התפתחות הכתב הארמי" (שאחר כך גם התפרסמה). משנת 1955 שימש ארכאולוג באגף העתיקות והמוזיאונים, כיום רשות העתיקות, ובין השנים 1958–1971 שימש כארכאולוג מחוז ירושלים. במסגרת זו ביצע סקרים גם בעין גדי ובתל א-מוקאנע, היא תל-מקנה. הוא הציע לזהות את תל-מקנה עם עקרון הפלשתית לאחר ששוכנע בדבר על ידי נתן אידלין, חבר קיבוץ רבדים. בסוף עונת החפירות האחרונה נתגלתה באתר כתובת עקרון, שאישרה את הזיהוי באופן ודאי. נוה פיענח ופרסם אותה יחד עם סימור גיטין וטרודה דותן.
יורופול
מבוא כללי
מטרתו של היורופול היא מלחמה ומניעת כל סוגי הפשע המאורגן בתחומי האיחוד האירופי והוא עושה זאת על ידי קישור ותיאום בין המדינות, ריכוז וניתוח נתונים, סיוע ותמיכה למדינות האיחוד האירופי ועוד. על אף שמו, היורופול אינו גוף אכיפה, והוא פועל כסוכנות עצמאית בכפוף למועצת האיחוד האירופי. את כל פעילותיו המבצעיות עושה היורופול באמצעות כוחות האכיפה המקומיים במדינות ואין לו סמכויות לפתוח בחקירה עצמאית או לעצור אזרחים.
יוסף נוה
ביוגרפיה
בשנת 1959 היה אחד מחמשת המפקחים האזוריים באגף העתיקות ביחד עם רם גופנא, משה פראוסניץ, י' ליבוביץ ול"י רחמני, שכתבו מכתב תלונה על משה דיין, וקראו להפסקת פעילות החפירה שלו.
יעקב קרייזמן
חייו
קרייזמן היה בוגר הפקולטה למשפטים ולמינהל ציבורי באוניברסיטת תל אביב והוסמך כעורך דין. במהלך לימודיו היה מנהל אדמיניסטרטיבי של פקיד השומה בתל אביב. בשנת 1959, שימש כראש לשכת שר העבודה מרדכי נמיר.
יורופול
מבוא כללי
בשל חשיבותו הגדולה של התחום המשטרתי והמודיעיני, התפתחותו של היורופול כרוכה במאבק תמידי על הסמכויות והעצמאות בין מדינות האיחוד האירופי וגופי האכיפה שלהם לבין היורופול כגוף על לאומי של האיחוד האירופי. מצד אחד הרצון הטבעי של המדינות לשלוט בריבונות ובגופי האכיפה במדינתם ומצד שני הרצון להילחם בפשיעה שגוברת לצד תהליך האינטגרציה האירופי. הצורך ביורופול ובשיתוף הפעולה עליו הוא אחראי, נובע גם מפערים בין מדינות האיחוד האירופי כגון שפה, תרבות וחוקים שונים אך בעיקר בגלל מעברי הגבולות הפתוחים במדינות אירופה. הפשע המאורגן מנצל חולשה זו ופועל בגמישות רבה יותר כלפי החוק, שלא כמו כוחות האכיפה אשר מוגבלים בסמכותם למדינה בה הם נמצאים. מצב זה מגביר תופעות כמו הגירה, סחר בסמים ועוד פשעים חוצי גבולות ומדגיש את הצורך בשיתופי הפעולה בין המדינות.
יוסף נוה
ביוגרפיה
בשנת 1960 ערך נוה חפירה ארכאולוגית במצד חשביהו – אתר על חוף הים, מדרום לקיבוץ פלמחים. התגלית החשובה ביותר של חפירה זאת הייתה המכתב ממצד חשביהו – אוסטרקון הכתוב באלפבית העברי העתיק. יוסף נוה פיענח ראשון את האוסטרקון, המכונה מאז בשם 'מכתב הקוצר'. בעקבות תגלית זו הפנה נוה את עניינו ומרצו לחקר האלפבית העברי העתיק והאלפבית הארמי העתיק; ברבות השנים, בעקבות מורו נחמן אביגד, היה לחוקר הכתב העתיק המוביל בישראל. במהלך השנים פיענח וחקר את הכתובות החשובות ביותר שהתגלו, בהן: כתובת אבה מגבעת המבתר בירושלים, כתובת תל דן המזכירה את בית דוד (יחד עם אברהם בירן), הכתובות שנמצאו בחפירות מצדה (יחד עם יגאל ידין) וכתובת עקרון.
יעקב קרייזמן
חייו
לקראת הבחירות לרשויות ב-1959, שהתקיימו סמוך להכרזתה של גבעתיים כעיר, ביקש שמעון בן-צבי לפרוש מתפקידו כראש העיר, אולם שוכנע לעמוד בראש רשימת מפא"י וקרייזמן נבחר במועצת הסניף להיות שני ברשימה ומחליפו של בן צבי. לאחר הבחירות מונה קרייזמן לסגנו וממלא מקומו של בן צבי. בתחילת 1961 הסתכסכו בן צבי וקרייזמן, בן צבי דרש להדיח את קרייזמן מתפקידו ודחה את פרישתו מראשות העיר עד להדחתו של קרייזמן. ועדה של מפא"י, בראשות מרדכי נמיר המליצה שהשניים ימשיכו לעבוד יחד, תוך שהוועדה תקבע את סמכויות כל אחד מהם.
יורופול
מבוא כללי
הצורך בשיתוף הפעולה הלך וגבר עם השנים וכך גם התפתחותו של היורופול. הוא נוסד רשמית ב-1991 כמשרד ללא כוח והשפעה אשר עוסק בעיקר בסחר בסמים ובפשע מאורגן והפך לארגון הפועל בתחומים רבים מהגירה וסחר בבני אדם ועד לסייבר ופשעי אינטרנט. היורופול משמש כמרכז חשוב של מחקר, ניתוח ותיאום מודיעיני והוא בעל השפעה רבה באירופה ובעולם בכלל. היורופול משתף פעולה עם כ-35 מדינות מחוץ לאיחוד האירופי וכן עם ארגונים וגופים בינלאומיים שונים כגון אינטרפול, יורוג'סט, פרונטקס ועוד.
יעקב קרייזמן
חייו
בראשית שנות ה-60 היה קרייזמן מהתומכים בבניית רבי קומות בכל רחבי העיר, בדרך להכפלת אוכלוסיית העיר. אולם משהובאה התוכנית להצבעה במועצת העירייה הצביע נגדה בלחץ חבריו. במקביל הוביל קרייזמן מהלך של הקמת אזור מלאכה וחרושת זעירה בעיר.
יוסף נוה
ביוגרפיה
בשנת 1971 נתמנה למרצה בכיר במכון לארכאולוגיה, בשנת 1976 הועלה לדרגת פרופסור-חבר, ובשנת 1980 לפרופסור מן המניין. הוא לימד עד לפרישתו בשנת 1997, מאז היה פרופסור אמריטוס במכון לארכאולוגיה.
יעקב קרייזמן
חייו
לקראת הבחירות בסוף 1965 הודיע בן צבי שלא יתמודד שוב וקרייזמן נבחר להתמודד בראשות רשימת המערך. בבחירות זכתה רשימת המערך ל-8 מתוך 15 מושבים במועצת העיר וקרייזמן מונה לראש העיר ברוב קולות חברי המועצה. בבחירות ב-1969 זכתה רשימת המערך בראשות קרייזמן ל-10 מתוך 15 המושבים בעירייה וקרייזמן נבחר שנית לראשות העיר.
בשנת 1973 שקל קרייזמן לעבור לרמת גן ולהתמודד בה על ראשות העיר, לאחר מותו של אברהם קריניצי, אך חזר בו ובתחילת 1974 נבחר קרייזמן לקדנציה שלישית בראשות העיר גבעתיים, לאחר שהמערך זכה ב-9 מתוך 15 מושבים במועצת העיר. קרייזמן המשיך לחפש אתגרים גדולים יותר ובאמצע 1974 התמודד על תפקיד מזכ"ל מפלגת העבודה, אך פרש מהמירוץ לפני הבחירות.
בשנת 1975 טען חבר מפלגתו, דן ויינמן, שניתנו הטבות מפליגות לחברת בנייה בעיר. אף על פי שוויינמן הצהיר שקרייזמן לא קיבל טובות הנאה, פנה קרייזמן למבקר המדינה בבקשה דחופה לבירור העניין. הנושא הגיע לחקירת משטרה שהעבירה את חומרי החקירה לפרקליטות ללא המלצות. בספטמבר 1976 סגר היועץ המשפטי לממשלה את התיק, תוך שהוא קובע ש"ממצאי החקירה מצביעים על פגיעות חמורות בסדרי המינהל בענייני רישוי הבניה, ניהול ונכסים ואף חשש לפגיעה בטוהר המידות על ידי עובדי ציבור שפעלו בעירית גבעתיים או מטעמה."
קרייזמן ראה בדברים ניקוי שמו והביע תקווה שהחששות לגבי עובדי הציבור יתבררו כטכניים בלבד. לעומת זאת, יריביו במפלגת העבודה, בהם מיכה חריש, עדי אמוראי ויצחק ירון דרשו את התפטרותו בגלל הממצאים, תוך שהם מדגישים שאין להם כל כוונה לרשת את תפקידו כראש עירית גבעתיים. בינואר 1977 נערכו בחירות למועצת סניף מפלגת העבודה בגבעתיים כאשר המתמודדים התחלקו בין תומכי קרייזמן למתנגדיו ומתנגדי קרייזמן זכו לרוב.
בדצמבר 1977 בחר סניף מפלגת העבודה את יצחק ירון למועמדו לראשות העיר. בעקבות זאת, פרש קרייזמן מהמערך והצטרף עם שני חברי מועצה נוספים לחטיבת לע"ם בליכוד. כחבר הליכוד, ניסה להקים קואליציה חלופית שכללה את הליכוד, ל"ע והמפד"ל, אך הליכוד סירב לשתף פעולה ביוזמתו זו. בבחירות בנובמבר 1978 התמודד קרייזמן בראש רשימה עצמאית, אך זכה רק בכ-34% מהקולות אל מול כ-48% בהם זכה יצחק ירון.
רשימתו למועצת העיר זכתה ב-4 מנדטים וקרייזמן נותר באופוזיציה. קרייזמן התמודד שוב בבחירות בשנת 1983, אך קיבל רק 14% מהקולות לעומת ירון שזכה במעל 70% מהקולות ורשימתו למועצה זכתה במושב אחד בלבד.
בשנת 2008 הוצב במקום האחרון, הסמלי, ברשימת הירוקים למועצת גבעתיים. בספטמבר 2014 קיבל את תואר יקיר גבעתיים לשנת 2014 (תשע"ד).
בשנת 1952 נשא לאשה את רעות לבית שחורי. לשניים נולדו שני בנים ובת. קרייזמן נפטר ב-27 ביוני 2018, בגיל 91.
GeForce Now
GeForce Now הוא שם המותג של חברת הטכנולוגיה האמריקאית Nvidia לשירות הזרמת משחקי וידאו על גבי ענן. גרסת מכשירי ה-Nvidia Shield לשירות, אשר כונתה "NVIDIA GRID", יצאה לאור כגרסת בטא סגורה ב-2013 והוכרזה רשמית ב-30 בספטמבר 2015. שירות המנויים מאפשר למשתמשיו גישה בלתי מוגבלת לספריית משחקים, הרצתם על בסיס שרתי החברה לכל אורך זמן המנוי והזרמת הווידאו למכשיר הלקוח, כך שניתן לשחק במשחקי הווידאו השונים באיכות הגבוהה ביותר ללא תלות בחומרת המכשיר של המשתמש. עד ל-2019, ניתן היה לרכוש כותרים מסוימים בשיטת "קנה ושחק" בדומה לשירות ההזרמה Google Stadia של חברת גוגל, אך הדבר נזנח לטובת האפשרות שמשתמשים ישחקו במשחקים שהם כבר רכשו קודם לכן.
יורופול
היסטוריה
שיתופי הפעולה בין מדינות אירופה התקיימו בערך מאז היוסדם וכבר בתחילת דרכו של האיחוד האירופי, שהחל בשם הקהילה האירופית, התקיימו דיונים בהם היו הבנות על הצורך בסיוע הדדי בעניינים פליליים ובתיקים העוסקים בפשיעה חוצה-גבולות. תחילה היה שיתוף הפעולה רק במסגרת היחסים הבין ממשלתיים של המדינות, אך בתחילת שנות ה-70 כאשר תהליכי האינטגרציה התקדמו וחלה עלייה בפשיעה ובטרור, עלה גם הצורך בהסדרת שיתופי הפעולה וביצירת מסגרת משפטית שתאפשר את שיתופי פעולה אלה. אחד הפורומים שעסק בנושא היה פורום או קבוצת TREVI, הפורום כלל את שרי הפנים והמשפטים של המדינות החברות בקהילה האירופית של אותה תקופה והתפתח על בסיס אינטרסים משותפים של מניעה ומיגור פשיעה לאומית ועל לאומית. הוא התחיל כפורום של דיונים והתייעצויות והתגבש לכדי קבוצה קובעת מדיניות שתרמה רבות להקמתו של היורופול ולתהליך האינטגרציה האירופית בכלל. בשלב זה במסגרת הקהילה האירופית, ענייני המשטרה נוהלו באופן עצמאי והיו מחוץ לסמכות הקהילה ולכן קבוצת TREVI פעלה באופן חיצוני ונתפסה כפורום בלתי פורמלי שמטרתו לקדם שיתוף פעולה באמצעות דיונים ורצון משותף. הרעיון להקמת הגוף שיקרא לימים יורופול הועלה ביוני 1991 על ידי המשלחת הגרמנית של המועצה האירופית, ההצעה אושרה ונכנסה לאמנת מאסטריכט ובכך הפכה את שיתוף הפעולה בין מדינות האיחוד האירופי לרחב יותר, עמוק יותר ובעל תוקף חוקי על ידי כל מדינות האיחוד האירופי אשר חתמו על האמנה. באמנה הוסכם על פתיחתו לראשונה של משרד עצמאי שיאחד את שיתופי הפעולה, תחילה ניתן לו השם EDU (Europol Drugs Unit) יחידת הסמים של היורופול ותחומי עיסוקו היו מוגבלים בעיקר לסחר בסמים ולפשע המאורגן, אך התפתחותו עם השנים הייתה מהירה ומצב זה השתנה. הוא החל לפעול באפריל 1993 וכמה חודשים לאחר מכן עבר לבסיס קבע בעיר האג שבהולנד שם נמצא המטה המרכזי עד היום. במהלך השנים התבסס המשרד וחדר לתחומי עיסוק נוספים ובשנת 1995 אף נחתמה אמנת היורופול אשר מחייבת את המדינות החברות בנושא שיתוף הפעולה מבחינה משפטית ומסדירה את ענייני הסמכות של היורופול. באמנה זו הוסכם על סמכויות מצומצמות המאפשרות ליורופול לדרוש ולקבל מידע ממדינות האיחוד האירופי אך עדיין כגוף חיצוני לאיחוד האירופי וללא סמכויות נרחבות. בשנת 1999 היורופול נפתח רשמית בשמו המוכר כיום והוא הפך לגוף מבצעי, בנוסף התמנה המנכ"ל הראשון של היורופול – יורגן סטורבק (Jürgen Storbeck), עורך דין גרמני שכיהן בתפקיד רכז במשרד ה-EDU הקודם.
GeForce Now
בינואר 2017 החברה הוציאה לאור גרסת בטא למחשבים אישיים המריצים את מערכות ההפעלה Microsoft Windows ו-macOS באופן חינמי. השירות מאפשר למשתמשים גישה למחשב וירטואלי, שבו הם יכולים להתקין משחקי וידאו אשר רכשו בחנויות דיגיטליות ולשחק בהם מרחוק. בדומה לגרסת מכשירי ה-Shield, שרתי החברה גם מזרימים שולחן עבודה וירטואלי. גרסה למערכת ההפעלה לטלפונים החכמים אנדרואיד יצאה לאור ב-2019 ובנובמבר 2020 יצאה לאור גם גרסה למערכת ההפעלה iOS.
יורופול
היסטוריה
בשנת 2010 לאחר דיונים רבים ובעקבות החלטה של מועצת האיחוד האירופי שנה קודם לכן, הפך היורופול רשמית לסוכנות של האיחוד האירופי ואף נכנס למסגרת המשפטית שלה. בכך התשנה מעמדו של היורופול מארגון בין-ממשלתי ולא עצמאי לגוף על לאומי בעל אישיות משפטית. במסגרת ההחלטה ניתנו ליורופול מספר סמכויות שלא היו לו לפני כגון קביעת אסטרטגיות וסדרי יום, ייזום והשתתפות בחקירות ועוד. ההחלטה החדשה אשר החליפה את אמנת היורופול הקודמת, נכסה לתוקף ב-1 בינואר 2010 ותרמה לחיזוק היורופול כסוכנות אכיפת החוק הרשמית של האיחוד האירופי. על אף קולות רבים שעלו בטענה להעניק סמכויות אכיפה ליורופול, סמכויותיו לא השתנו עד היום והוא עדיין פועל ללא יכולת אכיפה ובכפוף למדינות ולמועצת האיחוד האירופי. במהלך השנים התפתח היורופול בתחומים רבים, הוא פתח יחידות ומרכזים בתחומי טרור, סייבר, מהגרים ועוד, הקים מערכות מידע וכלים טכנולוגיים והוציא דוחות חדשים. בנוסף, היורופול התחיל לחתום על הסכמים עם מדינות שלישיות, ב-2001 הוא חתם לראשונה על שיתוף פעולה עם מדינות נורווגיה ואיסלנד ולאחר מכן גם עם מדינות וארגונים נוספים ורבים. בשנת 2017 בתקנה חדשה שונה שמו הרשמי של היורופול לסוכנות האיחוד האירופי לשיתוף פעולה באכיפת החוק, אך הוא עדיין משתמש בשמו הקודם וכך גם הוא מוכר בציבור.
GeForce Now
השירות יצא מגרסת בטא ב-4 בפברואר 2020 וזמין גם למכשירי כרומבוק.
תכונות
שירות GeForce Now מתבסס על חוות שרתים אשר נמצאים במרכזי נתונים של החברה אשר פרוסים באמריקה הצפונית ובאירופה, אשר מארחים ומגישים את ספריית המשחקים של השירות למשתמשים באותם האזורים. שרתים אלו משתמשים בכרטיסי מסך מסדרת Tesla ויכולים להריץ ולהזרים את משחקי הווידאו ברזולוציה של עד 1920x1080p ב-60 פריימים לשנייה (ולעיתים גם 120 פריימים לשנייה). Nvidia ממליצה על חיבור אינטרנטי במהירות של 50 מגהביט לפחות להזרמה חלקה ב-1080p@60, אך השירות גם יכול להזרים את המדיה גם ברזולוציות יותר נמוכות: לרזולציה של 1280x720 ו-60 פריימים לשנייה דרוש חיבור של 25 מגהביט לפחות ול-30 פריימים לשנייה דרוש חיבור של 10 מגהביט לפחות וכן השירות יכול להזרים את המדיה על בסיס קצב סיביות משתנה על מנת לשנות את האיכות בזמן אמת כתלות בתעבורת האינטרנט הזמינה. Nvidia הצהירה כי החברה מתחזקת ומשדרגת את השרתים באופן שוטף על מנת להעלות את הביצועים ולעמוד בעומס.
יורופול
מבנה הארגון
המטה המרכזי של היורופול ממוקם כאמור בהאג, ובו יושבים רוב עובדי הארגון. ב-2011 עבר המטה חידוש ונחנך באזור הבינלאומי בהאג על ידי מלכת הולנד, ביאטריקס. המבנה החדש מתפרס על שטח של כ-32,000 מ"ר והוא מכיל בתוכו את מרכזי המחקר והפיתוח של היורופול, האנליסטים, החוקרים ועובדי הארגון. ביורופול מועסקים כ-1,400 עובדים שמתוכם כ-800 יושבים במטה שבהאג. בנוסף למטה הראשי קיימות יחידות של היורופול בכל מדינה של האיחוד האירופי אשר מהוות גוף מקשר ליורופול ומטרתם לשמור על האינטרסים של המדינה ולחזק את שיתוף הפעולה. כל יחידה כזאת מחויבת למנות לפחות נציג אחד למטה הראשי, שם היא מקבלת משרד משלה.
GeForce Now
ספרייה
ספריית GeForce Now המקורית במכשירי Shield כללה למעלה מ-80 משחקים, נכון ל-2016. בכנס מפתחי המשחקים 2016, Nvidia הכריזה על חתימת חוזה בינה לבין החברות סגה והאחים וורנר אינטרקטיב אנטרטיימנט על מנת לייבא משחקים נוספים לספרייה. חלק גדול מהספרייה הושמש להזרמה באמצעות מנוי בלבד. מספר משחקים היו זמנים למשחק בשיטת "קנה ושחק" בלבד, אשר מכריח את השחקנים לקנות אותם ישירות מספריית השירות, גם אם הם כבר רכשו עותק של המשחק בחנות דיגיטלית אחרת. מאז, הספרייה החליפה את פניה לשיטת "הבא את משחקך", אשר מאפשר למשתמשים לשחק במשחקים שכבר רכשו בחנויות דיגטיליות אחרות ללא תלות. שיטה זו מיושמת ב-GeForce Now למחשב האישי ולאנדרואיד. כך לדוגמה, משתמש שרוצה לשחק בפורטנייט יוכל להזרים ללא כל בעיה, כיוון שפורטנייט הוא משחק חינמי (Free to Play), אך אם משתמש ירצה לשחק ב-Grand Theft Auto V, הוא יידרש לקשר חשבון סטים אשר יש בבעלותו עותק של המשחק.
לאורך הזמן, החברה הייתה מעורבת במספר בעיות משפטיות הקשורות ברישוי משחקי הווידאו על מנת להכניסם לשירות, במיוחד בפברואר ומרץ 2020 שבמהלכם השירות עבר מגרסת בטא לגרסה מלאה לציבור הרחב. בפברואר 2020, חברת ההחזקות Activision Blizzard שאשר בבעלותה החברות Activision ו-Blizzard Entertainment, הוציאה את כלל משחקיה מהשירות בטענה כי קיימת "אי-הבנה" בתנאים. גם חברת Bethesda Softworks הוציאה את רוב הכותרים שלה מהשירות. בנוסף, מפתחי המשחק The Long Dark ציינו כי המשחק הוכנס לשירות ה-GeForce Now ללא אישור וללא חוזה שנחתם בין המפתחים לבין Nvidia המתיר זאת; Nvidia הסכימה להוריד את המשחק מהשירות. בתחילת מרץ 2020, חברת 2K Games גם כן הוציאה כותרים שבבעלותה מהשירות.
יורופול
מבנה הארגון
רוב העיסוק של היחידות במדינות החברות הוא מעשי ולא פוליטי ועיקר ההשפעה של מדינות האיחוד האירופי על אופן הניהול וקבלת ההחלטות מגיע מנציגיהם במועצת האיחוד האירופי ובדירקטוריון של היורופול. היורופול כאמור כפוף למועצת האיחוד האירופי, והיא גם שקובעת את גבולות הסמכות הארגון, התקציב שלו, היא מנחה את המדיניות, ואחראית על מינוי מנכ"ל היורופול, ושלושת הסמנכ"לים שמתחתיו. הדירקטוריון מורכב מנציג אחד של כל מדינה חברה, מנכ"ל היורופול, נציג של הנציבות האירופית ועוד מספר נציגים נוספים, והוא אחראי על הדרכה אסטרטגית, פיקוח על משימות ואימוץ תוכניות העבודה והתקציב אשר נקבעים על ידי מועצת האיחוד האירופי והפרלמנט האירופי.
GeForce Now
ספרייה
במאי 2020, חברת Nvidia הכריזה כי היא תשנה את הגישה ולחייב מפתחים ומוציאים לאור לגרום למשחק שלהם "להיבחר" על מנת שהכותר ייכנס לשירות, אף על פי שבתחילת יוני 2020, השירות הזה ניתן בחינם לחברות הללו. זמן קצר לאחר מכן, חברת Valve הכריזה כי היא מוציאה לאור את שירותי ה-Steam Cloud Play לחנות הדיגיטלית שלה, Steam, אשר ישולבו עם שירות משחקי וידאו על גבי ענן אחרים, כולל GeForce Now.
יורופול
מבנה הארגון
היורופול מחולק לשלוש מנהלות עליהם ממונים שלושת הסמנכ"לים – מנהלת המבצעים, מנהלת הממשל ומנהלת היכולות. בראש המנהלות עומד מנכ"ל היורופול ויחד עם הסמנכ"לים אחראי על התפעול היומיומי של הארגון, יישום תוכניות עבודה וניהול של כוח האדם. בנוסף, הסמנכ"לים והמנכ"ל אחראיים על ניהול התקציב של הארגון, שנכון לשנת 2023 עומד על כ-207 מיליון אירו. תחת הסמנכ"לים נמצאים כל עובדי הארגון אשר כוללים חוקרים, אנליסטים ומומחים בתחומים שונים. רובם עובדים מהמטה הראשי בהאג אך ישנם עובדים אשר מפוזרים גם במדינות רבות אחרות. גורם נוסף בשיתוף הפעולה של היורופול עם המדינות החברות הם קציני הקישור שאינם כפופים ליורופול אלא למדינות ולארגונים שממנים אותם, ותפקידם לשמור על האינטרסים של המדינה או הארגון אותם הם מייצגים בנושאים של אכיפת החוק ושיתוף הפעולה. ביורופול ישנם 257 קציני קישור אשר מגיעים גם ממדינות האיחוד האירופי וגם מ-41 מדינות וארגונים שלישיים כגון האינטרפול יורוג'סט ועוד. 145 מתוכם יושבים במטה הראשי שבהאג. שיתופי הפעולה עם המדינות השלישיות מתבססים על הסכמים שהחלו להיחתם כבר ביוני 2001 עם נורווגיה ואיסלנד. מאז נחתמו הסכמים עם כ-35 מדינות מחוץ לאיחוד האירופי ביניהם ארצות הברית, רוסיה, סין וגם ישראל. עד שנת 2017 הסכמים עם המדינות השלישיות התחלקו לשני סוגים – מבצעיים ואסטרטגיים. שני ההסכמים מאפשרים חילופי מודיעין ומידע אסטרטגי וטכני אך רק ההסכמים המבצעיים כוללים חילופי נתונים אישיים. החל מ-1 במאי 2017 הפסיק היורופול עם הסכמים אלה והחל לחתום רק על הסכמי עבודה אשר מאפשרים חילופי מודיעין ומידע ומסדירים את ההיבטים המעשיים של שיתופי הפעולה. הסכמי העבודה נחתמים באופן פרטני לכל מדינה ואינם מהווים בסיס משפטי להחלפת נתונים האישיים כפי שהיה בהסכמים המבצעיים והאסטרטגיים.
GeForce Now
GeForce Now למחשבים אישיים
בתערוכת CES שהתקיימה בינואר 2017, חברת Nvidia הכריזה על גרסה של שירות ה-GeForce Now למחשבים האישיים המריצים את מערכות ההפעלה Microsoft Windows ו-macOS. בניגוד לגרסת ה-Nvidia Shield (אשר Nvidia מפרסמת אותה כדומה לשירות נטפליקס), זהו שירות נפרד אשר מאפשר למשתמשים לשכור גישה לשולחן עבודה מרוחק המריץ את מערכת ההפעלה Windows ובעל כרטיס מסך מסוג GeForce GTX/RTX. משתמשים יכולים להתקין קליינטים של חנויות דיגיטליות כמו Steam לשולחן העבודה, על מנת להוריד ולשחק במשחקים אשר נרכשו באותו החשבון של החנות הדיגיטלית או לשחק במשחקים חינמיים, בדומה למה שאותם המשתמשים יכולים לבצע באופן מקומי. אחת מאפשרויות לתמחור שירות היא לתמחר על פי מספר דקות משחקים על ידי שימוש בקרדיט; כאשר ישנם 2 אופציות למשחק: אחת עם כרטיס מסך ברמה של GTX 1060 והשנייה ברמה של GTX 1080, אשר מניבה ביצועים יותר טובים ואפשרות להעלאת הגדרות הגרפיקה. Nvidia הצהירה כי מטרת השירות היא לתת לאותם המשתמשים שאין ביכולתם לרכוש חומרה חזקה ויקרה ואין ברשותם מכשירים בעלי חומרה כזו, כמו מחשבים אישיים לשימוש משרדי ומחשבים ניידים, אפשרות לשחק במשחקי וידאו דרשניים מבחינת חומרה, אשר בבעלותם. אף על פי כן, שיטת התמחור הזו מעולם לא יצאה לפועל. במקום זאת, Nvidia הציגה שתי אפשרויות למינוי: מינוי חינמי ומינוי פרמיום המכונה "Founders", אותם הציגה כאשר השירות יצא מגרסת הבטא.
יורופול
פעולות וסמכויות
תפקידו המרכזי של היורופול הוא הגנה על מדינות האיחוד האירופי באמצעות חיזוק, תמיכה ותיאום בין גופי האכיפה של המדינות החברות. היורופול תומך ומסייע לגופי האכיפה השונים בתיאום של הפעילות השוטפת, בחקירות ופעילויות מיוחדות, בחילופי מודיעין, בניתוח מידע ותמיכה טכנית ועוד. מבנה הארגון שמורכב ממדינות וארגונים רבים הופך את היורופול למרכז מידע עצום ומאפשר לו יכולות גבוהות מאוד של ניתוח ועיבוד מידע ומכך חשיבותו הגבוהה באירופה ובעולם בכלל. בשונה מתחילת דרכו של היורופול, בה עסק בעיקר בפשע מאורגן, סחר בסמים וטרור, היום היורופול פועל בתחומים רבים כגון סייבר, מהגרים, זיוף יורו, סחר בנשק ועוד הרבה. סדרי העדיפויות והאיומים לפיהם פועל היורופול נקבעים על ידי פלטפורמת EMPACT. הפלטפורמה הוקמה בשנת 2010 ומתכנסת אחת לארבע שנים על מנת לדון ולקבוע את האיומים החשובים והיעדים האסטרטגיים של היורופול ואף של מוסדות נוספים באיחוד האירופי כגון פרונטקס, יורוג'סט, סיפול ועוד. אחד הכלים של היורופול ליישום מסקנות ה-EMPACT ולעבודתו השוטפת בכלל הם המרכזים השונים אותם החל לפתוח משנת 2013. במהלך השנים פתח היורופול מספר מרכזים שמתמקדים בתחומים ספציפיים כגון טרור, פשע כלכלי, מהגרים ועוד, והם משמשים כמוקדי מומחיות ותמיכה בתחומם לטובת המדינות, גופי האכיפה והארגונים איתם היורופול משתף פעולה. ליורופול כאמור אין סמכויות אכיפה או כוחות חמושים והוא אינו יכול לעצור אנשים או לפתוח בחקירות עצמאיות, אך למרות זאת הוא תומך ומשתתף באלפי בחקירות ופעילויות מדי שנה. למרות הליווי והעזרה בחקירות ובמעצרים שמבצעות המדינות בשיתוף היורופול, עיקר פעילותו של היא בתיאום, מחקר וניתוח של נתונים ומודיעין שמגיע ונאסף מכל המדינות אשר משתפות פעולה עם היורופול. אחד הכלים המוקדמים של היורופול בזירה המודיעינית הם הדוחות שמוציא הארגון. באמצעות האנליסטים אשר מעבדים ומנתחים את המידע שנאסף מוציא היורופול מספר דוחות תקופתיים בנושאי פשע מאורגן, טרור, פשעי אינטרנט ועוד. הדוחות מספקים הערכות על מצב הפשע בתחומים שונים ועל האיומים המרכזיים הקיימים בזירה האירופית. הם מפורסמים באינטרנט ומשפיעים על קבלת החלטות במוסדות האיחוד האירופי ובעולם בכלל.
GeForce Now
GeForce Now למחשבים אישיים
Nvidia הכריזה על גרסת בטא מתוכננת שהייתה אמורה לצאת לאור במרץ 2017, אך זו בוטלה. בדו"ח רווחים לרבעון הראשון של 2017 אשר יצא במאי, מנכ"ל החברה ג'נסן הואן חשף כי גרסת הבטא תצא לאור, אך החברה עדיין. בסוף אוקטובר 2017, החברה הכריזה על גרסת בטא פתוחה, חינמית ומוגבלת לבעלי מחשבי macOS. בינואר 2018, Nvidia הוסיפה את המחשבים האישיים לשירות וב-4 בפברואר 2020 השירות יצא מגרסת הבטא ויצא לאור כגרסה מלאה לציבור הרחב, כאשר הביקורות היו חיוביות והשוו את השירות של Nvidia לשירות של המתחרה, Google Stadia, אשר שייכת לגוגל.
יורופול
קשר עם ישראל
כחלק מהקשרים הנרחבים שמנהל היורופול עם מדינות וארגונים שלישיים, בשנת 2018 גם ישראל חתמה על הסכם עבודה עם היורופול, והיא אף הייתה המדינה הראשונה שחתמה על הסכם מסוג זה. בנוסף, לישראל קיימים קציני קישור במטה שבהאג אשר אחראיים על שיתוף הפעולה עם היורופול ופעולותיו והיא נחשבת שותפה קרובה וחשובה. לאורך שנות ההסכם ישראל שיתפה פעולה עם היורופול מספר פעמים, דוגמה למבצע גדול בו ישראל והיורופול שיתפו פעולה היה בפברואר 2023, במעצר של כנופיה ישראלית-צרפתית שעסקה בהונאות של חברות צרפתיות והלבנת הכספים דרך מדינות אחרות. החקירות התבצעו במשך זמן רב תחת המרכז לפשיעה כלכלית ופיננסית של היורופול וכללו גופי אכיפה מ-6 מדינות שונות, ובסוף הביאו למעצר של 8 חשודים בישראל ובצרפת וחשיפה של סכומי העתק שנלקחו במרמה. דוגמה זו ממחישה את אופן הפעילות של היורופול אשר מתחיל בחקירות ואיסוף מודיעין, עובר במרכזי היורופול השונים וממשיך במבצע שיוצא לפועל באמצעות ארגוני אכיפה של מספר מדינות יחד.
הקורפוס השלישי (בוואריה)
הקורפוס הראשון (בבווארית: III. Armee-Korps) היה קורפוס בצבא הבווארי בזמן שהיה חלק מצבא הקיסרות הגרמנית. הקורפוס לחם במלחמת העולם הראשונה ופורק ב-1919.
היסטוריה
הקורפוס הוקם ב-1 באפריל 1900. באותה תקופה הייתה ממלכת בוואריה חלק מהקיסרות הגרמנית והצבא הבווארי היה חלק מצבא הקיסרות הגרמנית, אולם מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הקורפוסים של שאר המדינות מתאחדים עם הקורפוסים הפרוסיים ובהתאם לכך ממוספרים מחדש. הקורפוסים הבווארים נותרו עצמאיים ושמרו על המספור המקורי שלהם. הקורפוס השלישי הוצב במחוז הצבאי הרביעי ובסיסו היה בנירנברג.
עם פרוץ מלחמת העולם הראשונה באוגוסט 1914, היה הקורפוס תחת פיקוד לודוויג פון גבסטל. הוא נערך בחזית המערבית במסגרת הארמייה השישית אשר חייליה גויסו בעיקר מבוואריה (למעט הקורפוס ה-21 הכלל גרמני) והייתה תחת פיקוד רופרכט, נסיך הכתר מבוואריה. הקורפוס לקח חלק בקרב לורן, לאחר מכן לחם כחלק מפלגת הארמייה C. הקורפוס נטל חלק בקרב שמפאן השני ובקרב על הסום. ב-1917 הוחלף גבסטל בהרמן פון שטיין, אשר פיקד על הקורפוס במהלך קרב אראס וקרב פלנדריה. בהמשך הועבר הקורפוס לחזית האיטלקית כחלק מהארמייה ה-14. הוא קיבל תחת פיקודו באופן זמני גם את הדיוויזיה האוסטרו-הונגרית ה-50. הקורפוס השתתף בהצלחה בקרב קפורטו ובמרץ 1918 הוחזר לחזית המערבית כחלק מהארמייה ה-17 והשתתף במתקפת האביב. בספטמבר 1918 הוא נפרש בגבול ההולנדי, ופורק עם סיום המלחמה.
ועידת האג (1969)
ועידת האג או פסגת האג, התקיימה ב-1 וב-2 בדצמבר 1969 ביוזמתו של ז'ורז' פומפידו שכיהן באותה תקופה כנשיא צרפת, ובתמיכה של וילי ברנדט קנצלר גרמניה.
לוועידה היו מספר מטרות: שילוב אינטרסים של מנהיגי הקהילה האירופית לחיזוק והעמקת הקהילה, השגת הסכמה על נושאים תקציביים, קידום הצטרפות של מדינות נוספות וגם שיתוף פעולה טכנולוגי, והתקדמות לקראת איחוד כלכלי ומוניטרי. ועידת האג היוותה שלב מכריע בתהליך האינטגרציה האירופית.
משתתפים
בוועידה השתתפו שש המדינות המקימות של הקהילה האירופית - שלוש מדינות בנלוקס (בלגיה הולנד ולוקסמבורג) צרפת, גרמניה ואיטליה.
עוד בטרם הקמת הוועידה, צרפת, בהנהגתו של שארל דה גול, הטמיעה מדיניות כלכלית שמבוססת על חקלאות. היא עשתה זאת בקושי רב ולאחר ניסיונות שכנוע רבים כלפי המדינות החברות האחרות. בנוסף, צרפת חששה מהצטרפותה של בריטניה לקהילה, משום שהחקלאות בבריטניה לא הייתה מפותחת דיה, על כן היא חששה שהמדיניות המבוססת חקלאות שהטמיעה, עתידה להשתנות.
משבר הכיסא הריק
"משבר הכיסא הריק" הוא כינוי למחלוקת בין מנהיגי המדינות החברות בקהילה האירופית לגבי האופן בו יש להמשיך לקדם את תהליך האינטגרציה האירופית.